armvectores/hy_wikipedia_2023 huggingface dataset:
Բարաշան

Բարաշան, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թվականներին, Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արպադ Գյոնց

Արպադ Գյոնց (հունգ.՝ Göncz Árpád, փետրվարի 10, 1922(1922-02-10), Բուդապեշտ, Հունգարիա - հոկտեմբերի 6, 2015(2015-10-06)[…], Բուդապեշտ, Հունգարիա), հունգարացի պետական և քաղաքական գործիչ։


== Կենսագրություն ==
Արպադ Գյոնցը ծնվել է մտավորականների կաթոլիկ ընտանիքում։ Ծնողները՝ Լայոշ Գյոնցը և Իլոնա Հայմանն են։ Պատանեկության տարիներին Արպադը մասնակցել է սկաուտական շարժմանը։ 1944 թվականին ավարտել է Բուդապեշտի համալսարանի իրավաբանական ֆակուլտետը։ Պետեր Պազմանին, շնորհելով իրավունքի դոկտորի աստիճան, զորակոչվել է զինվորական ծառայության, սակայն 1945 թվականի սկզբին դասալքվել և մասնակցել է հակաֆաշիստական դիմադրությանը։ Իսկ Հունգարիայի տարածք ԿՀ-ի զորամասերի մուտք գործելուց հետո Արպադը մտավ հակամոմունիստական ընդհատակյա խումբ, մի քանի անգամ ձերբակալվեց։ 1945 թվականի ամռանից մասնակցել է Հունգարիայի քաղաքական կյանքին՝ դառնալով անկախ փոքր հողակտորների կուսակցության երիտասարդական թևի առաջնորդ և «Nemzedék» («Սերունդ») ամսագրի գլխավոր խմբագիր։ Շուտով այդ կուսակցությունը լուծարվեց։ Երկար ժամանակ Գյոնցը բանվոր էր, զոդող։ 1952-1956 թվականներին սովորել է Գեդելի ագրարային համալսարանում, սակայն դիպլոմ չի ստացել։
1956 թվականի հունգարական ազգային հեղափոխության ժամանակ Գյոնցը մասնակցել է Հունգարիայում կոմունիստական իշխանության տապալմանն ուղղված ակցիաներին։ 1958 թվականի օգոստոսի 2-ին դատապարտվել է ցմահ ազատազրկման։ 1963 թվականին ազատ է արձակվել համաներմամբ, հեռացվել Ագրարային համալսարանից։
1965 թվականից զբաղվել է գրական գործունեությամբ։ Նա հայտնի է հիմնականում որպես դրամատուրգ։ Փիլիսոփայական դրամայի հեղինակ է։
Նաև արդյունավետ աշխատել է գրական թարգմանության ոլորտում։ Մասնավորապես, թարգմանվել է հունգարերեն Տոլկինի «Մատանիների տիրակալը» եռերգությունը։ Հւոնգարերեն է թարգմանել բրիտանացի և ամերիկացի հեղինակների՝ Ջեյմս Բոլդուինի, Ուիլյամ Գոլդինգի, Էռնեստ Հեմինգուեյի և այլոց հարյուրից ավելի ստեղծագործություններ։

1988 թվականին անդամակցել է Ազատ դեմոկրատների դաշինքին, 1989 թվականից եղել է նրա վարչության անդամ։ Նույն թվականին գլխավորել է նաև Մարդու իրավունքների լիգայի Բուդապեշտի բաժանմունքը, ինչպես նաև հունգարական ՊԵՆ-ակումբը։ 1990 թվականին ընտրվել է Հունգարիայի խորհրդարան, 1990 թվականի մայիս-օգոստոս ամիսներին՝ Ազգային ժողովի նախագահ։
1990 թվականի օգոստոսի 4-ին Արպադ Գյոնցը ընտրվել է Հունգարիայի նախագահ, այդ պաշտոնում մնացել է մինչև 2000 թվականի օգոստոսի 4-ը։
1992 թվականի հոկտեմբերի 20-ին Արպադ Գյոնցը պաշտոնական այցով ժամանել է Մոսկվա։
1993 թվականի նոյեմբերի 30-ին Բուդապեշտում բացվեց Լիբերալ Ինտերնացիոնալի III Կոնգրեսը։ Ողջույնի խոսքով հանդես եկավ Արպադ Գյոնցը։
Ամուսնացած է, ունի չորս երեխա։ Նրա դուստրը՝ Քինգա Գյոնցը, 2006-2009 թվականներին զբաղեցրել Է Հունգարիայի արտաքին գործերի նախարարի պաշտոնը։


== Պարգևներ ==
Սուրբ Օլաֆ շքանշանի Մեծ խաչի ասպետ (Նորվեգիա)
Ռումինիայի Աստղի Շքանշան (Ռումինիա)


== Ծանոթագրություններ ==
Բաջալի (այլ կիրառումներ)

Բաջալի, կարող է վերաբերել՝

Բաջալի - գյուղ Արևելյան Հայաստանում, Կարսի մարզի Կարսի գավառում
Բաջալի - գյուղ Արևմտյան Հայաստանում, Սեբաստիայի վիլայեթի Եվդոկիայի գավառում
Բաջալի - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Վալերա (այլ կիրառումներ)

Վալերա (ազգանուն), հայտնի կրողներն են՝

Բլաս Վալերա (1545-1597/1618)
Իմոն դե Վալերա (1882-1975)
Խուան Վալերա (1824-1905), իսպանացի գրող։
Խուան Վալերա Էսպին (ծնվել է՝ 1984), իսպանացի ֆուտբոլիստ։


== Տես նաև ==
Վալերա
Վալերի
Վալերիա
Ամբար (ձմեռանոց)

Անվան այլ կիրառումների համար տե՛ս՝ Ամբար (այլ կիրառումներ)Ամբար, ձմեռանոց նախկին ՀԽՍՀ-ում, Դիլիջանի մոտակայքում։ 1926 թվականին ուներ 10-12 բնակիչ։ Հետագայում լքվել է։


== Ծանոթագրություններ ==
Լը Մաս դ’Ազիլ (այլ կիրառումներ)

Լը Մաս դ’Ազիլ, կարող է վերաբերել՝

Լը Մաս դ’Ազիլ - համայնք Ֆրանսիայում
Լը Մաս դ’Ազիլ - կանտոն Ֆրանսիայում
Ա. Դևիդ Էնդրյուս

Ա. Դևիդ Էնդրյուս (անգլ.՝ A. David Andrews, ծնվ․1933), անգլիացի աստղագետ, աշխատել է Բոյդենի աստղադիտարանում։
Ուսանել է Օքսֆորդի Օրիել քոշեջում և Դուբլինի համալսարանում։ Վաղ 1960-ականներին աշխատել է Դանիայի Աարհուս աստղադիրարանում Մ. Ռուդյոբինգի հետ։ 1963 թվականին տեղափոխվել է աշխատելու Արմաղ աստղադիտարան Հյուսիսային Իռլանդիայում, որտեղ աշխատել է 35 տարի։ Էնդրյուսը հայտնաբերել է (1727) Մետե աստերոիդը (անվանել է իր դանիացի կնոջ անունով), երբ նա զբաղեցնում էր հարավաֆրիկական Բոյդենի աստղադիտարանի տնօրենի պաշտոնակատարի պաշտոնը։ Նա առաջինն էր, որ 1968 թվականին Արմաղի աստղադիտարանում սկսել է կիրառել համակարգիչներ աստղագիտական հետազոտությունների ամբողջական ծավալի համար։
Էնդրյուսը նաև եղել է Իռլանդական աստղագիտական ամսագրի խմբագիրը։


== Ծանոթագրություններ ==


== Արտաքին հղումներ ==
A. D. Andrews own account on Boyden Observatory (անգլ.)
Former Armagh Observatory Staff (անգլ.)
Ուուեմիիսա (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ՈւուեմիիսաՈւուեմիիսա (էստ․՝ Uuemõisa), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիտալի Գինզբուրգ

Վիտալի Լազարևիչ Գինզբուրգ  (ռուս.՝ Виталий Лазаревич Гинзбург, հոկտեմբերի 4, 1916(1916-10-04), Մոսկվա, Ռուսական կայսրություն[…] - նոյեմբերի 8, 2009(2009-11-08)[…], Մոսկվա, Ռուսաստան), խորհրդային ֆիզիկոս։ ԽՍՀՄ ԳԱ ակադեմիկոս (1966 թվականից)։
Ավարտել է Մոսկվայի համալսարանը (1938)։ 1940 թվականից աշխատում է ԽՍՀՄ ԳԱ ֆիզիկայի ինստիտուտում։ Աշխատանքները վերաբերում են իոնոլորտում ալիքների տարածման տեսությանը, ռադիոաստղագիտությանը, տիեզերական ճառագայթների առաջացման հարցերին, սեգնետոէլեկտրական երևույթների թերմոդինամիկական տեսությանը, գերհաղորդականության տեսությանը, օպտիկային, ճառագայթման տեսությանը, աստղաֆիզիկային և այլն։ 1940 թ. մշակել է Վավիլով-Չերենկովի էֆեկտի քվանտային տեսությունը և բյուրեղներում չերենկովյան ճառագայթման տեսությունը։ 1946 թ. Ի․ Մ․ Ֆրանկի հետ կանխատեսել է նոր բնույթի ճառագայթման գոյությունը հաճախականությունների օպտիկական տիրույթում։ Այդ ճառագայթումը, որը կոչվեց անցումային, առաջանում է, երբ հաստատուն արագության մասնիկն անցնում է դիէլեկտրիկ միջավայրերի սահմանով։


== Ծանոթագրություններ ==
Եվրոպական գավաթ 1981–82

Եվրոպական գավաթ 1981–82 Եվրոպական գավաթի 27-րդ մրցաշրջանն էր, որում հաղթեց Աստոն Վիլլան՝ եզրափակչում պարտության մատնելով Բավարիաին 1–0 հաշվով։
Եզրափակիչը կայացավ Ռոտերդամի Ֆեյենորդ մարզադաշտում 1982 թվականի մայիսի 26-ին, խաղը դիտում էին 46 000 հանդիսական։
ԲԿՄԱ Սոֆիան դուրս թողեց գործող չեմպիոն Լիվերպուլին քառորդ եզրափակիչում։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1981–82 Եվրոպական գավաթ - արդյունքներ (արխիվ)
Բոլոր գոլ խփողները 1981–82 Եվրոպական գավաթի մրցաշարում (բացառությամբ նախնական շրջանը) protocols UEFA
Մարատ Կոզլով

Մարատ Սերգեևիչ Կոզլով (ռուս.՝ Марат Сергеевич Козлов, մայիսի 7, 1930(1930-05-07), Վետրենկա, Բիխովսկի շրջան, Մոգիլյովի օկրուգ, Բելառուսական ԽՍՀ, ԽՍՀՄ - հունիսի 26, 1942(1942-06-26), Կուզկովիչի, Սլեդյուկիի գյուղխորհուրդ, Բիխովսկի շրջան, Մոգիլյովի մարզ, Բելառուսական ԽՍՀ, ԽՍՀՄ և Բիխովսկի շրջան, Մոգիլյովի մարզ, Բելառուսական ԽՍՀ, ԽՍՀՄ), Հայրենական մեծ պատերազմի պատանի հերոս պարտիզան, հետախույզ, կապավոր, Բելոռուսական ԽՍՀ Բիխովի շրջանում պարտիզանական շարժման մասնակից, որը 1942 թվականի հունիսին խոշտանգվել և դաժանորեն սպանվել է ֆաշիստների կողմից։ 


== Կենսագրություն ==
Մարատ Կոզլովը ծնվել է 1930 թվականի մայիսի 7-ին Բելոռուսիայի Մոգիլյովի մարզի Բիխովսկի շրջանի Վետրենկա գյուղում։ Հայրենական մեծ պատերազմի սկզբին լրացել էր տղայի 11-ամյակը, և նա հասցրել էր ավարտել Վետրենկայի դպրոցի երեք դասարանը։ Նրա հայրը զորակոչվել էր Կարմիր բանակ և զոհվել էր ռազմաճակատում։ 1941 թվականի ամռանը նացիստական զորքերը մտան բելոռուսական գյուղ։ Կոզլովների ընտանիքը` Մարատը, նրա մայրը` բուժքույր Վալենտինա Նիկոլաևնան, և կրտսեր քույրը` Դինան, գնացին անտառ` Իվան Ձյուբայի պարտիզանական ջոկատ։ 
1942 թվականի հունվարից Մարատը սկսում է օգնել պարտիզաններին. դառնում է Վետրենկայի «Իլյիչ» ապակու գործարանում գործած ընդհատակյա խմբի կապավոր։ Տղան հայթայթում էր, ինչպես նաև ռազմի դաշտից հավաքում զինամթերք ու զենք, որոնք հասցնում էր պարտիզանական ջոկատին։ 1942 թվականի հունիսին նրան հաճախ ուղարկում էին հետախուզության։ 
Դեպի Կուզկովիչի գյուղում գործող թշնամու կայազոր կատարված այդպիսի հետախուզական գործողություններից մեկի ժամանակ տղային բռնում են ֆաշիստները։ Մարատը և նրա ընկեր Նորիկը մեկնել էին հետախուզության և պատահաբար հանդիպել էին պոլիցայներին։ Նրանց բռնում են, բայց պարտիզանական ջոկատը փորձում է ազատել իր օգնականներին։ Փոխհրաձգության ժամանակ Նորիկը ողջ է մնում, իսկ Մարատը փախչելիս ընկնում է գերմանացիների ծուղակը։ Նրան տանջելով հարցաքննում են, հանում են աչքերը, կտրում ականջներն ու քիթը, կոտրում ձեռքերն ու ոտքերը։ Տեղեկություններ չստանալով` գերմանացիները գնդակահարում են Մարատին։ Մարմինը գիշերը բերում են գյուղ և նետում փոսի մեջ։ Կրծքին լինում է գրություն. «Այսպես կլինի բոլորի հետ»։ Տեղի բնակչուհի Մարիա Վաժինսկայան Մարատին գաղտնի թաղում է գյուղի մերձակա անտառում։ 
Պատերազմի ավարտից հետո Մարատը ռազմական պատիվներով վերահուղարկավորվում է Վետրենկա և Ուխլյաստ գյուղերի գերեզմանատանը։ Կառուցվում և կանգնեցվում է հուշարձան։ 


== Հիշատակ ==
Մարատ Կոզլովի անունով կոչվել է Բալթիկ ծովի 1976 թվականին կառուցված ջերմանավերից մեկը։
1965 թվականին Բիխով քաղաքում, թիվ 1 միջնակարգ դպրոցի մոտ, կանգնեցվել է երիտասարդ հերոսի հուշարձանը։ Հուշարձանի հեղինակը քանդակագործ Նիկոլայ Պոլյակովն է։
1974 թվականին Բիխովի փողոցներից մեկը կոչվել է Մարատ Կոզլովի անունով։


== Ծանոթագրություններ ==


== Գրականություն ==
Их именами названы…: Энцикл. справочник / Редкол.: И. П. Шамякин (гл. ред.) и др.. — Мн.: БелСЭ, 1987.


== Արտաքին հղումներ ==
Հերոս Մարատ Կոզլով
Հիշում ենք Մարատ Կոզլովին
Պարֆե

Պարֆե ( ֆր.՝ parfait բառից, որ նշանակում է անթերի, հիանալի), սառը աղանդեր, հայտնի է 1894 թվականից։
Պատրաստվում է շաքարավազի և վանիլի հետ հարած սերուցքից, այնուհետև սառեցվում է մետաղական կաղապարի մեջ։ Երբեմն պարֆեի մեջ ավելացնում են ձու։ Ի սկզբանե պարֆեն եղել է ֆրանսիական խոհանոցի ուտեստ։ Բացի ֆրանսիական պարֆեից վարպետ խոհարարները պատրաստում են նաև ամերիկական պարֆե, որի մեջ ավելացնում են նաև պաղպաղակ և այլ բաղադրամասեր։
Որպես բուրահաղորդիչներ պարֆեի համար օգտագործում են սուրճը, կակաոն, քերած շոկոլադը, մրգային պյուրեներ կամ հյութեր։
Պարֆեն սովորաբար մատուցում են բաժակի մեջ` ծաղկային շերտերի տեսքով։


== Ծանոթագրություններ ==


== Գրականություն ==
Полный словарь иностранных слов, вошедших в употребление в русском языке, Попов М., 1907 год
Кулинарный словарь В. В. Похлебкина, 2002 год


== Պարֆեի բաղադրատոմսերի հղումներ ==
Большая Домашняя Кулинария  Archived 2016-09-05 at the Wayback Machine.
Парфе из абрикосов  Archived 2016-10-27 at the Wayback Machine.
Օլոնեցի թեմական օրիորդաց ուսումնարան

Օլոնեցի թեմական օրիորդաց ուսումնարան (ռուս.՝ Олонецкое епархиальное женское училище), ուսումնական հաստատություն Ռուսաստանի Օլոնեցի նահանգում, որը գործել է 1858-1918 թվականներին։ 1874 թվականից գտնվել է Պետրոզավոդսկ քաղաքում (Կարելիա)։


== Պատմություն ==
Ուսումնարանը, որը նախատեսված էր հոգևորականների դուստրերի սովորելու համար, բացվել է 1858 թվականին, Կարգոպոլի Վերափոխման վանքին կից` Օլոնեցի և Պետրոզավոդսկի արքեպիսկոպոս Արկադիի նախաձեռնությամբ, որպես «օրիորդների և որբերի հոգևոր ուսումնարան»։
1870 թվականին այն ստացել է թեմական օրիորդաց ուսումնարանի կարգավիճակ, 1874 թվականի սկզբին, հոգևորականության համագումարի որոշմամբ, տեղափոխվել է Պետրոզավոդսկ` հովվապետական տան շենք։
1902 թվականին ուսումնարանը տեղափոխվել է առևտրական Պիմենովների ընտանիքից գնված քարե շենք, որը պահպանվել է Լունաչարսկու փողոց, թիվ 2 տուն հասցեով։ Ուսումնարանին կից գործում էր Ընծայման տնային եկեղեցին։
Սկզբում դպրոցում գործել է ուսուցման եռամյա դասընթաց, իսկ 1902 թվականից` վեցամյա դասընթաց, ինչը շրջանավարտներին հնարավորություն էր տալիս գյուղական և եկեղեցական-ծխական դպրոցներում աշխատելու որպես ուսուցչուհի։
Բացի հանրակրթական առարկաներից ուսումնարանում դասավանդվում էին սրբանկարչության հիմունքներ, երգ, ձեռագործություն և տնավարություն։
1870-ական թվականներին ուսումնարանում սովորում էին մոտ 60 աշակերտուհիներ, 20-րդ դարի սկզբին` մոտ 200։
1918 թվականին ուսումնարանը փակվել է։


== Ծանոթագրություններ ==


== Գրականություն ==
Олонецкие губернские ведомости. — 1874, 18 сентября
Баданов В. Г. Олонецкое женское епархиальное училище. — Петрозаводск, 1994


== Արտաքին հղումներ ==
Девичье училище Петрозаводска
Женское епархиальное училище(չաշխատող հղում)
Breakfast (Syrup)

«Breakfast (Syrup)» (հայերեն՝ «Նախաճաշ (Օշարակ)»), ամերիկացի ռեփեր Քրեյշանի երգը, որում իր մասնակցությունն ունի նաև ամերիկացի ռեփեր Թու Չեյնսը։ Այն թողարկվել է 2012 թվականի մայիսի 22-ին՝ որպես Քրեյշանի «Somethin' 'Bout Kreay» (2012) անվանումը կրող առաջին ալբոմի երկրորդ սինգլ։


== Նախապատմություն ==

Քրեյշանն ու Թու Չեյնսը առաջին անգամ համագործակցել են 2011 թվականին, երբ Թու Չեյնսն աշխատում էր իր «T.R.U. REALigion» միքսթեյպի վրա։ Նրանք միասին ձայնագրեցին «Murder» երգը, որի համար նաև նկարահանեցին տեսահոլովակ։ 2012 թվականի մարտին հայտնի դարձավ, որ նրանց նոր համագործակցությունը կոչվելու է «Breakfast» և այն ընդգրկվելու է Քրեյշանի դեբյուտային ալբոմում։ Խոսելով Թու Չեյնսի հետ համագործակցության մասին՝ Քրեյշանը նշել է, որ չնայած կարծում է, որ իրենք տարբեր մարդիկ են, սակայն միշտ փոխանակվում են երաժշտությամբ։ «Breakfast (Syrup)» երգը համացանցում հայտնվեց 2012 թվականի մայիսի 19-ին, իսկ մայիսի 22-ին Columbia Records լեյբլի կողմից այն թողարկվեց որպես սինգլ։ Քրեյշանի «Somethin' 'Bout Kreay» ալբոմը, որը նաև ներառում է այս երգը, վաճառքի դուրս եկավ 2012 թվականի սեպտեմբերի 14-ին։


== Տեսահոլովակ ==


=== Նախապատմություն և սյուժե ===

Երգի տեսահոլովակը, որի ռեժիսորը Քրեյշանն է, նկարահանվել է 2012 թվականի մարտին։ MTV հեռուստաալիքին տված հարցազրույցում, խոսելով Թու Չեյնսի հետ տեսահոլովակ նկարահանելու մասին՝ Քրեյշանը ասել է․ «Այն երկու երգերը, որոնք մենք ձայնագրել ենք իրար հետ, նկարահանել ենք նաև տեսահոլովակ դրանց համար։ Իմ կարծիքով՝ այն ժամանակը, որը մենք ծախսում ենք տեսահոլովակի նկարահանման հրապարակում, մեզ հնարավորություն է տալիս ավելի մտերմանալ, քանի որ սպասելու այնքան շատ ժամանակ կա այդ ընթացքում։ Հաճելի էր Թու Չեյնսի հետ աշխատել տեսահոլովակի համար, որովհետև նա իսկապես զվարճալի մարդ է»։ Տեսահոլովակը ներկայացվել է 2012 թվականի մայիսի 21-ին (մինչև երգի սինգլ թողարկվելը) Քրեյշանի VEVO ալիքում։
Տեսահոլովակի սկզբում Քրեյշանն անկողնուց վեր կենալով գնում է դեպի խոհանոց, որտեղ նրա ընկերները զվարճանում են։ Նա և իր ընկերները այնտեղ պատրաստում են բլիթներ և դրանց վրա լցնում օշարակ։ Նրանց միանում է նաև Թու Չեյնսը, ով իր հետ բերում է երկու շիշ օշարակ։ Տեսահոլովակը ցույցադրում է նաև մեկ այլ տեսարան, որտեղ Թու Չեյնսը մետաքսյա գիշերանոցով պառկած է անկողնում։ Տեսահոլովակն ընդհանուր այն մասին է, թե ինչպես են նրանք փորձում բլիթներ պատրաստել և դրա հետ մեկտեղ զվարճանալ։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-27 at the Wayback Machine. MetroLyrics կայքում
353

353 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 353 թվականն է, 
IV դարի 53-րդ տարին։


== Դեպքեր ==


== Ծնունդներ ==
Պապ թագավոր


== Մահեր ==
Աղազարմյան

Աղազարմյան, հայկական ազգանուն։


== Ազգանունը կրողներ ==
Նազարեթ Մամասի Աղազարմյան (1961-1927), արձակագիր, բանասեր, մանկավարժ։


== Ծանոթագրություններ ==
Միսուր

Միսուր, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Արդվին քաղաքից հարավ, Ճորոխի աջակողմյան Միսուր վտակի անտառապատ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(1802) Չժան Հենգ

(1802) Չժան Հենգ (անգլ.՝ Zhang Heng), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,842011 ա. մ., առավելագույնը մոտենում է 2,7366 ա. մ. հեռավորության վրա և հեռանում 2,9474 ա. մ.։ Արեգակի շուրջ մեկ ամբողջական պտույտ է կատարում 1750 երկրային օրվա ընթացքում, իր ուղեծրով շարժվելով միջինում 0,205715 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1802) Չժան Հենգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լամերդինգեն

Լամերդինգեն  (գերմ.՝ Lamerdingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1795 մարդ (ըստ 2010 թվականի դեկտեմբերի 31-ի)։ Տարածքը կազմում է 34,24 կմ²։ Պաշտոնական կոդ՝ 09 7 77 145։


== Ծանոթագրություններ ==


== Արտաքին հղումներ ==
Պաշտոնական կայք
Ժիվոն

Ժիվոն (ֆր.՝ Givonne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1128 մարդ, բնակչության խտությունը` 80.34 մարդ/կմ²։ Բնակավայրը զբաղեցնում է 14.04 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 21 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 733 աշխատունակ (15-64 տարեկան) բնակիչ, որոնցից ակտիվ էին 509-ը, իսկ ոչ ակտիվները` 224։ Ակտիվության ցուցանիշը կազմում է 69,4 %։ 509 աշխատունակ մարդկանցից աշխատել է 462 անձ (245 տղամարդ և 217 կին)։ Գործազուրկ են եղել 47 անձ (19 տղամարդ և 28 կին)։ 224 անաշխատունակներից 63-ը եղել են աշակերտներ կամ ուսանողներ, 90-ը` թոշակառուներ, իսկ 71-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գերե Նորդ (կանտոն)

Գերե Հյուսիսային (ֆր.՝ Guéret-Nord), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 8953 մարդ էր։Կանտոնի համարը 2319 է։ Գերե Հյուսիսային կանտոնում կա 6 կոմունա, որոնցից ամենամեծը Գերե կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ո՛հ, խնայեցեք, մի՛ հիշեցնեք ինձ...

«Ո՛հ, խնայեցեք, մի՛ հիշեցնեք ինձ...», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
«Ո՛հ, խնայեցեք, մի՛ հիշեցնեք ինձ...» բանաստեղծությունը Թումանյանը գրել է 1890 թվականին։ Եղիշե Չարենցի անվան գրականության և արվեստի թանգարանի Թումանյանի ֆոնդի № 18-ում է պահվում մաքուր արտագրված մեկ ինքնագիր, թվագրված՝ «1890 թ․ հունիսի 25»։ Այնտեղ, № 12- ում, կա նաև մի սևագիր-ինքնագիր՝ թերի և ջնջումներով, որն, ըստ երևույթին, մտահղացման առաջին գրառումներից է։
Թումանյանի ընտանիքի արխիվի պատառիկների մեջ պահվում է ևս մեկ թերի ինքնագիր, որը նման է «Ա»  ինքնագրին իր բնույթով և սկսվում է դրա 7-րդ տողից։ ՝
Առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 87),  այնուհետև՝ Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքում (էջ 14)։ Ապա Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակչության առաջին հատորում (էջ 43)։
Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների ժողովածուից։


== Ծանոթագրություններ ==
Մորոզովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՄորոզովոՄորոզովո (ռուս.՝ Морозово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսենկի (այլ կիրառումներ)

Կոսենկի, կարող է վերաբերել՝

Կոսենկի - գյուղ, Ուկրաինայի Սումիի մարզի Լեբեդինի շրջանում
Կոսենկի - գյուղ, Ուկրաինայի Սումիի մարզի Նեդրիգայլովի շրջանում
Future plc

Future plc, բրիտանական մեդիաընկերություն։ Մեծ Բրիտանիայում  2006 թվականին զբաղեցրել է 6-րդ հորիզոնականը տարվա ծավալով։ Հրատարակում է ավելի քան 150 ամսագիր տեսախաղերի, տեխնիկաների, մեքենաների, մոտոսպորտի, երաժշտության և այլնի մասին։ Future plc-ը համավում է երեք հիմնական խաղային համակարգերի պաշտոնական հրատարակիչը։ Ունի իր տեղն Լոնդոնյան ֆոնդային բորսայում (FUTR) ։


== Պատմություն ==

Ընկերությունը հիմնադրվել է 1985 թվականին Քրիս Անդերսոնի կողմից Սոմերսեթում։ Ընկերության կողմից նորարարությունը դարձավ, անվճար ծրագրայի ապահովում պարունակող սկավառակը, որը փակցված էր լինում ամսագրին։ Future plc-ը, առաջին ընկերությունն է, որն օգտագործել է նման մոտեցում։

Անդերսոնը 1994 թվականին, վաճառեց Future plc-ը Pearson PLC ընկերությանը £52.7 միլլիոնով, սակայն 1988 թվականին հետ գնեց ընկերությունը։ 2001 թվականին Անդերսոնը լքեց ընկերությունը։


== Future plc-ի բրենդներ ==
Մեդիաընկերությանն է պատկատում ավելի քան 150 բրենդներ, այդ թվում տպագիր և էլեկտրոնային հրատարակչություններ։ Ամսագրերի մեծ մասը տեղակայված են Մեծ Բրիտանիայում և ԱՄՆ-ում, սակայն կան նաև հրտարակչություններ Ավստրալիայում և այլ երկրերում։


== Future US ==

Future plc-ի ամերիկյան շուկա տեղափոխվելուց հետո, մեդիահոլդինգի կազմը համալրեց, Անդերսոնի կողմից գնված GP Publications հրատարակչությունը, որը թողարկում էր ընդամենը մեկ ամսագիր՝ Game Players։ Գլխավոր գրասենյակը տեղակայված է Սան Ֆրանցիսկոյում։


== Ծանոթագրություններ ==
Լուիջի Լո Կաշո

Լուիջի Լո Կաշո (իտալերեն՝ Luigi Lo Cascio, ծնվել է 1967 թվականի հոկտեմբերի 20-ին, Պալերմո, Սիցիլիա, Իտալիա), թատրոնի և կինոյի իտալացի դերասան։


== Կենսագրություն ==
Ծնվել է Պալերմոյում, 1967 թվականի հոկտեմբերի 20-ին։ Ունի 4 եղբայր։ Հետևելով ընտանեկան ավանդույթներին, որոշում է զբաղվել բժշկությամբ՝ ընտրելով հոգեբույժի մասնագիտություն։ Սովորելու ընթացքում ելույթ է ունենում հարազատ քաղաքում՝ փողոցում ելույթ ունեցող դերասանների հետ, որտեղ էլ նկատվել է 1989 թվականին՝ թատրոնի ռեժիսոր Ֆեդերիկո Տիեցցիի շնորհիվ։ Ռեժիսորը նրան ոչ մեծ դեր է առաջարկում Սեմյուել Բեքեթի «Գոդոյին սպասելիս» բեմադրության մեջ։ Թատրոնը Լուիջիին գրավում է և նա դադարում է զբաղվել բժշկությամբ, որպեսզի դառնա պրոֆեսիոնալ դերասան։ Այդպես նա տեղափոխվում է Հռոմ, որտեղ 1992 թվականին վերջացնում է Պետական ակադեմիայի դրամատիկական բաժինը։ Թատրոնում խաղում է Բերտոլդ Բրեխտի և Շեքսպիրի ստեղծագործությունների հիման վրա բեմադրված ներկայացումներում։ Ավելի ուշ 2000 թվականին իր հորեղբոր՝ դերասան Լուիջի Մարիա Բուրուանոյի խորհրդով, ծանոթանում է ռեժիսոր Մարկո Տուլիո Ջորդանի հետ և ստանում երիտասարդ ընդիմադիր ակտիվիստ և լրագրող Ջուզեպպե Իմպաստատոյի դերը «Հարյուր քայլ» ֆիլմում։ Ֆիլմը համաշխարհային ճանաչում է ստանում և 2001 թվականին ստանում է «Ոսկե գլոբուս» մրցանակը, իսկ ինքը՝ դերասանը, ստանում է Իտալիայի պետական մրցանակ «Դավիթ դի Դոնատելլո»՝ տղամարդու լավագույն դերի համար։ Ֆիմերում մի քանի այլ դերեր խաղալուց հետո, Լո Կաշոն 2003 թվականին ստանում է իր կյանքում ստացած ամենակարևոր դերերից մեկը՝ Մարկո Տուլիո Ջորդանայի դերը «Երիտասարդության լավագույն տարիները» ֆիլմում։ Այդ յոթժամյա սերիալը ցուցադրվում էր իտալական հեռուստաալիք «Rai Uno»-ով 2003 թվականի դեկտեմբերի 7-ից 15-ը։ Հետաքրքիր է այն, որ ֆիլմում հոգեբուժի դեր է մարմնավորում, ինչը երիտասարդ ժամանակ ուսումնասիրել էր։
Դերասանը նկարահանվել է 26 ֆիլմերում։ Նա համարվում է «Անթերի քաղաք» ֆիլմի հեղինակը և ռեժիսորը, որը ցուցադրվել է 2012 թվականին Վենետիկում տեղի ունեցող 69-րդ կինոփառատոնի ժամանակ։
2006 թվականից դերասանը ամուսնացած է Դեզիդերի Ռայների հետ(նա զբաղվում է ֆիլմերի մոնտաժով), և ունեն 2 որդի՝ Թոմազո Իզիդորոն և Արտուրո Տիտոն։ Ներկա պահին ապրում է Հռոմում։


== Ֆիլմագրություն ==


=== Կինոռեժիսոր ===
Անթերի քաղաք (2012)


=== Թատերական ռեժիսոր ===
Nella tana (2005)
La caccia (2008)
Otello (2014)
Il sole e gli sguardi (2015)


= Ծանոթագրություններ =
Ալվարո Մեդրան

Ալվարո Մեդրան (իսպ.՝ Álvaro Medrán Just, մարտի 15, 1994, Դոս Տոռես), իսպանացի կիսապաշտպան, ով հանդես է գալիս իսպանական Ռեալ Մադրիդում։


== Ակումբային կարիերա ==


=== Դոն Բոսկո ===
Ալվարոն սկսել է իր կարիերան Դոն Բոսկո ֆուտբոլային ակումբում։ Թիմի կազմում հանդես է եկել մինչև 2005 թվականը։


=== Կորդոբա ===
2005-2008 թվականներին հանդես է եկել իսպանական Կորդոբայում։


=== Ռեալ Մադրիդ ===
2011 թվականին տեղափոխվել է Ռեալ Մադրիդի ակադեմիայում։ 2012-2014 թվականներին հանդես է եկել Ռեալ Մադրիդի երրորդ թիմում։ 2014 թվականից հանդես է գալիս Ռեալ Մադրիդ Կաստիլիայում և Ռեալ Մադրիդում։ Լա Լիգայում իր դեբյուտը նշել է 2014 թվականի հոկտեմբերի 18-ին Լևանտե-ի դեմ խաղում։ Առաջին գոլը թիմի կազմում խփել է 2014 թվականի դեկտեմբերի 9-ին Լյուդոգորեցի դեմ խաղում։


=== Խետաֆե ===
2015 թվականի հուլիսի 2-ին Մեդրանը վարձավճարով ետղափոխվել է իսպանական Խետաֆե։


== Ազգային հավաքական ==
2013 թվականին հանդես է եկել Իսպանիայի Մ19 հավաքականում։


== Ձեռքբերումներ ==
Աշխարհի ակումբային առաջնության չեմպիոն 2014


== Ծանոթագրություններ ==


== Արտաքին հղումներ ==
Պրոֆիլը Ռեալ Մադրիդի պաշտոնական կայքում
Պրոֆիլը BDFutbol կայքում
Թոմաս Շվեդկաուսկաս

Թոմաս Շվեդկաուսկաս (լիտ.՝ Tomas Švedkauskas, հունիսի 22, 1994(1994-06-22), Մարիամպոլե, Լիտվա), լիտվացի ֆուտբոլիստ, դարպասապահ։։


== Կենսագրություն ==


=== Ակումբային կարիերա ===
Թոմաս Շվեդկաուսկասը «Շվիտուրիս» թիմի սան է։ 2009 թվականին պայմանագիր է կնքել «Սուդուվա» ակումբի հետ, որի կազմում նորամուտը կատարել է նույն տարում՝ մեկ խաղ անցկացնելով Լիտվայի առաջնությունում։ Հաջորդ տարի նա թիմի կազմում անցկացրել է ևս 4 հանդիպում բարձրագույն լիգայում։ 2011/12 մրցաշրջանում վարձավճարով խաղացել է իտալական «Ֆիորենտինայի» երիտասարդական թիմի կազմում։ Վարձավճարային պայմանագրի ժամկետի ավարտից հետո Թոմաս Շվեդկաուսկասը մնացել է Իտալիայում, որտեղ պայմանագիր  է կնքել «Ռոմա» ակումբի հետ։ «Ռոմայի» Երիտասարդական թիմի կազմում անցկացրել է մեկ մրցաշրջան, բայց ոչ մի խաղ չի անցկացրել հիմնական թիմի կազմում։ 2013 թվականից վարձավճարով հանդես է եկել Սերիա Բ և Սերիա С-ի ակումբներում, ինչպես նաև պորտուգալական Սեգունդայի «Օլյանենսե» ակումբում։ 2015 թվականի վարձավճարով սկսել է հանդես գալ «Ասկոլի» ակումբում, որտեղ ստացել է 22 համարի մարզաշապիկը։
2016 թվականի օգոստոսի 19-ին Թոմաս Շվեդկաուսկասը վարձավճարային պայմանագիր է կնքել «Լուպա Ռոմա» ակումբի հետ։ 2017 թվականի հունվարի 31-ին Թոմաս Շվեդկաուսկասը վարձավճարային պայմանագիր է կնքել իտալական «Կատանձարո» ակումբի հետ։
2017 թվականին Թոմաս Շվեդկաուսկասը հեռացել է «Ռոմայից» որպես ազատ գործակալ, իսկ նոյեմբերի 9-ին պայմանագիր է կնքել Ռումինիայի երկրորդ լիգայի ՈՒՏԱ ակումբի հետ։ 2018 թվականի փետրվարին նա տեղափոխվել է լիտվական «Ռիտերյայ»։ 2019 թվականին տեղափոխվել է բելգիական «Լոմմել»։


=== Հավաքականում ===
Թոմաս Շվեդկաուսկասը Լիտվայի ազգային հավաքականի կազմում նորամուտը կատարել է 2018 թվականի հունիսի 8-ին՝ Իրանի հավաքականի հետ ընկերական խաղում (1։0)։


== Ծանոթագրություններ ==


== Արտաքին հղումներ ==
Ֆուտբոլիստի էջը «Ռոմայի» պաշտոնական կայքում
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ֆուտբոլիստի էջը FootballFacts.ru կայքում
Վիժնիցայի շրջան

Վիժնիցայի շրջան (ուկրաիներեն՝ Вижницький район), շրջան Ուկրաինայի Չեռնովցիի մարզում։
Ստեղծվել է 1940 թվականին։ Վարչական կենտրոնը՝ Վիժնիցա։


== Աշխարհագրություն ==
Շրջանի տարածքի մակերեսը կազմում է 903,4 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 55718 մարդ։ Բնակչության խտությունը կազմում էր 61,68 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Acmaeops smaragdulus

Acmaeops smaragdulus բեղավոր բզեզների ընտալնիքից և բեղիկավորների ենթաընտանիքից։


== Նկարագրություն ==
Բզեզի երկարությունը 7-ից 12 մմ։ Տարիքով մեծ բզեզի թռիչքի լինում է հունիսից օգոստոս։


== Տարածում ==
Բզեզսները տարածվում են Հյուսիսային Եվրոպայում, Ալպյան լեռներում և Ռուսաստանում։


== Էկոլոգիա և բնակության ==
Այս բզեզները ապրում են երկու տարի։ Բզեզները սնվում են հետևյալ ծառերի կևյեղներով Եղևնի (լատ.՝ Picea), Սոճի (լատ.՝ Pinus), Խեժափիճի (լատ.՝ Larix), Փշատերևազգիներ (լատ.՝ Abies)


== Արտաքին հղումներ ==
cerambyx.uochb.cz Archived 2010-06-13 at the Wayback Machine. Acmaeops septentrionis Thomson, 1866
Триба Rhagiini: Acmaeops smaragdulus (F., 1792) - фотографии О.Э.Берлова
Կոսոն

Կոսոն (ուկրաիներեն՝ Косонь, հունգ.՝ Mezőkaszony), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Կոսոն գյուղում բնակվում էր 2 338 մարդ։ Բնակավայրը զբաղեցնում է 4798 կմ² տարածք։ Բնակչության խտությունը կազմում էր 487,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուռ

Ուռ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Մեղվանոց

Մեղվանոց, մեղվաբուծական ֆերմայի կամ տնտեսության արտադրական միավոր․ բաղկացած է մեղվանոցային տարածությունից, որտեղ տեղավորում են փեթակները, անհրաժեշտ գույքը, ձմեռանոցը, պահեստները, հավաքովի տնակները, արհեստանոցը, մեղվաբույծների աշխատասենյակը և այլն։ Ստեղծում են չոր, հարթ, քամիներից պաշտպանված, ձեռնարկություններից, երկաթուղուց, լճերից հեռու վայրերում։ Լինում է ստացիոնար (նստակյաց) և քոչվորական տիպի։ Ստացիոնարը կազմակերպվում է լեռնային, լեռնատայգային և այլ գոտիների դժվարամատչելի, մեղրատու բույսերով հարուստ շրջաններում։ Քոչվոր մեղվանոցի փեթակները բույսերի ծաղկմանը զուգընթաց տեղափոխում են տարբեր հանդակներ՝ լրացուցիչ մեղր ստանալու և բույսերի փոշոտումն ապահովելու նպատակով։ Մեղվաբուծության մասնագիտացմանը համապատասխան տարբերում են մեղրաապրանքային, փոշոտման և համալիր մեղվանոցներ։ Առավել տարածված են մեղրաապրանքային մեղվանոցները։ Փոշոտման մեղվանոցներն ստեղծվում են զարգացած այգեգործության, պտղաբուծության, սերմնաբուծության շրջաններում՝ բաց և փակ գրունտի բույսերի փոշոտումն ապահովելու նպատակով։ Համալիր մեղվանոցը միավորում է առաջին երկուսի ֆունկցիաները։ Այդ տիպի մեղվանոցներում բազմացվում են նաև մեղվաընտանիքներ և մեղվամայրեր, իսկ որոշ դեպքերում արտադրվում է վիտամինացված և բուժիչ մեղր, ակնամոմ, մեղ֊վաթույն, մեղվակաթ և այլն, որոնք օգտագործվում են բժշկության մեջ։ Գիտահետազոտական աշխատանքներ կատարելու, մեղվաբուծության նվաճումները և առաջավոր փորձը պրոպագանդելու նպատակով կազմակերպվում են նաև փորձարարական մեղվանոցներ։ Խոշոր մեղվանոցներ (ունեն մի քանի տասնյակ հզ․ մեղվաընտանիք) կան ԱՄՆ-ում, Կանադայում, Ավստրալիայում և այլ երկրներում։
Պոլկովնիչի

Պոլկովնիչի (ռուս.` Полковничий կամ Полковничье), խուտոր  Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 60 կմ հյուսիս-արևմուտք, ծովի մակարդակից 63 մ բարձրության վրա։


== Բնակչությունը ==
1905 թվականին խուտորն ուներ 7 տուն, որտեղ բնակվում էին միայն հայեր։

Բնակիչներն զբաղվում են բանջարաբուծությամբ և այգեգործությամբ։ Ուներ տարրական դպրոց։ Գործում է այգեգործական ընկերություն։


== Պատմությունը ==
Հիմնադրվել է 1862-1866 թվականներին։ Հայերը եկել են Սամսունի շրջակայքի գյուղերից` 1868 թվականին։
Անվանումն ստացել է այն ժամանակ գնդապետ, հետագայում գեներալ Պավել Բաբիչից, ով իր ջոկատով 1864 թվականին անցել է այստեղով։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Սան Խուան (Պուերտո Ռիկո)

Անվան այլ կիրառումների համար տե՛ս՝ Սան Խուան (այլ կիրառումներ)Սան Խուան (իսպ.՝ San Juan Bautista, որը նշանակում է՝ Սուրբ Հովհաննես Մկրտիչ), Պուերտո Ռիկոյի մայրաքաղաք և խոշորագույն բնակավայրը։ Ըստ 2008 թվականի տվյալների այստեղ բնակվում է 422,665 մարդ, որով քաղաքը դառնում է ԱՄՆ-ի կառավարման տակ գտնվող մեծությամբ 42-րդ քաղաքը։
Նավահանգիստը նաև ավտոճանապարհների հանգույց է։ Կան սննդի, տեքստիլ, կոշիկի, կարի, քիմիական, նավթավերամշակման ձեռնարկություններ, երկաթուղային կայարան, օդանավակայան։ Հիմնադրել են իսպանացիները, 1508 թվականին՝ Կապառա անվամբ, 1521 թվականին քաղաքը տեղափոխվել և վերանվանվել է Պուերտո Ռիկո։ Այս անվանումը ժամանակի ընթացքում անցել է կղզուն, քաղաքն ստացել է Սան Խուան անվանումը։ Պահպանվել են 16-18-րդ դարերի ամրություններ, շենքեր։
Իսպանացիները կոչում էին բնակավայրը «Ciudad de Puerto Rico» (ինչը նշանակում է «Քաղաք Պուերտո Ռիկո»)։ Սա ոչ թե միայն Պուերտո Ռիկոյի հնագույն քաղաքն է, այլ նաև եվրոպացիների կողմից հիմնադրված ամենահին քաղաքը ԱՄՆ-ում, նույնիսկ տարիքով ավելի մեծ է Ֆլորիդա նահանգի Սենտ Օգաստին քաղաքից։


== Ժողովրդագրություն ==
Բնակչության թվաքանակի փոփոխությունները.


== Կլիմա ==


== Քույր-քաղաքներ ==
 Կադիս, Իսպանիա
 Կարտախենա, Կոլումբիա
 Հոնոլուլու, Հավայներ, ԱՄՆ
 Ջեքսոնվիլ, Ֆլորիդա, ԱՄՆ
 Գվատեմալա Գվաթեմալա
 Սան Խուան, Ֆիլիպիններ
 Սանտյագո, Դոմինիկա
 Դուբայ, ՄԱԷ
 Կարակաս, Վենեսուելա


== Պատկերասրահ ==

		
		

		
		
		
		


== Ծանոթագրություններ ==
Պոդոսինկի (գյուղ, Դեմիդովսկի շրջան)

Անվան այլ կիրառումների համար տե՛ս՝ ՊոդոսինկիՊոդոսինկի (ռուս.՝ Подосинки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 199 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լավալետ (Օդի գավառ)

Լավալետ (ֆր.՝ Lavalette), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1244 մարդ, բնակչության խտությունը` 189.92 մարդ/կմ²։ Բնակավայրը զբաղեցնում է 6.55 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 140 կմ արևմուտք, Կարկասոն քաղաքից` 8 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 873 աշխատունակ (15-64 տարեկան)  բնակիչ, որոնցից ակտիվ էին 649-ը, իսկ ոչ ակտիվները` 224։ Ակտիվության ցուցանիշը կազմում է 74,3 %։ 649 աշխատունակ մարդկանցից աշխատել է 585 անձ (303 տղամարդ և 282 կին)։ Գործազուրկ են եղել 64 անձ (23 տղամարդ և 41 կին)։ 224 անաշխատունակներից 60-ը եղել են աշակերտներ կամ ուսանողներ, 95-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոնեա

Բազելիչե (իտալերեն՝ Bonea), քաղաք Իտալիայի Կամպանիա մարզի Բենևենտո գավառում։
Բնակչությունը՝ 1.475 (2014 թ. տվյալներով), բնակչության խտությունը՝ 137 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 82013, հեռախոսային կոդ՝ 00824։
Կոմունայի հովանավոր սուրբն է Սուրբ Նիկոլաս Միրլիցկին։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Սամարսկոե (գյուղ, Շևչենկոյի շրջան)

Անվան այլ կիրառումների համար տե՛ս՝ ՍամարսկոեՍամարսկոե (ուկրաիներեն՝ Самарське), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1920 թվականին։
2001 թվականի տվյալներով Սամարսկոե գյուղում բնակվում էր 25 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 89,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարբեզիեռ

Բարբեզիեռ (ֆր.՝ Barbezières), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 123 մարդ, բնակչության խտությունը` 13.24 մարդ/կմ²։ Բնակավայրը զբաղեցնում է 9.29 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 85 կմ հարավ-արևմուտք, Անգուլեմ քաղաքից` 36 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 21։ Ակտիվության ցուցանիշը կազմում է 72,4 %։ 55 աշխատունակ մարդկանցից աշխատել է 51 անձ (30 տղամարդ և 21 կին)։ Գործազուրկ են եղել 4 անձ (3 տղամարդ և 1 կին)։ 21 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաստել Ջուբելիոյի կամուրջ

Կաստել Ջուբելիոյի կամուրջ (իտալերեն՝ Ponte di Castel Giubileo), կամուրջ Իտալիայի մայրաքաղաք Հռոմում։ Հատում է Տիբեր գետը։ Այն անցնում է A90 (իտալերեն՝ Grande Raccordo Anulare) մայրուղով, որը կապում է Վիա Ֆլամինիա ճանապարհը Վիա Կաստել Ջուբելիոյի ճանապարհին համանուն շրջանում և Գրոտտարոսսա և Լաբարո շրջաններում։


== Նկարագրություն ==
Սա առաջին կամուրջն է Տիբեր գետի վրա, որը կառուցված է հյուսիսային օղակաձև A90 ճանապարհի վրա։ Այն իրենից ներկայացնում է երկու խճուղով ուղանցույց։ Գետի ընթացքը կարգավորվում է մի պատնեշով, որը տեսանելի է ուղանցույցի երթևեկելի մասի արտաքին կողմից։


== ՀԷԿ ==
1948 թվականին ճարտարապետ Գաետանո Մինուչչին ձեռնամուխ է լինում կառուցել ՀԷԿ, որի շինարարությունը ավարտվում է 1953։ Դա հետպատերազմյան վերակառուցման մի պարզ խորհրդանիշ էր՝ կառուցված ֆուտուրիստական նորարարական շինանյութերով, թափանցիկ ապակե պատերով և երկաթբետոնե հենակներով։
Այն հագեցած է օրնիթոլոգիական սարքավորումով, որը կառավարվում է Legambiente ասոցիացիայի կողմից։ Ի հավելլում էլեկտրական էներգիայի արտադրության, կամուրջը նաև հնարավորություն է տալիս մասնակցել նատուրալիստական էքսկուրսիաների, որոնք կազմակերպվում են այս «բնության արահետի վրա»։


== Երթուղի ==
Կաստել Ջուբելիոյի կամուրջը հասանելի է Հռոմի երկաթգծի Saxa Rubra, Labaro և Centro Rai կայարաններից։
Ինչպես նաև ռեգիոնալ FL1 երկաթգծի Fidene կայարանից։


== Ծանոթագրություններ ==


== Գրականություն ==
Claudio Rendina, Enciclopedia di Roma, Roma, Newton Compton Editori, 2005, ISBN 88-541-0304-7.


== Արտաքին հղումներ ==
http://www.annazelli.com/ponte-castel-giubileo-roma.htm
Կյանոքո

Կյանոքո (իտալերեն՝ Chianocco), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.690 մարդ (2008 թվականի տվյալներով)։ Բնակչության խտությունը՝ 91 մարդ/կմ²։ Տարածքը՝ 19 կմ²։ Փոստային ինդեքս՝ 10050։ Հեռախոսային կոդ՝ 0122։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար։ 0122 49734
Էլեկտրոնային հասցե։ chianocco@ruparpiemonte.it
Պաշտոնական կայք՝ http://www.comune.chianocco.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Հարավային Ջոլա

Հարավային Ջոլա (հանգըլ՝ 전라 남도, հանջա՝ 全羅南道), նահանգ Հարավային Կորեայի հարավարևմտյան մասում։ Վարչական կենտրոնը Մունամ գավառն է։


== Աշխարհագրություն ==
Արևմտյան և հարավային ափերը ողողում է Դեղին ծովը, հյուսիսում սահմանակցում է Հյուսիսային Ջոլա, իսկ հյուսիսարևմտյան մասում՝ Հարավային Գյոնգսանգ նահանգներին։
Նահանգի հյուսիսարևմտյան մասում է անմիջական ենթակայության Դեջոն քաղաքը։


== Պատմություն ==
Նահանգը կազմավորվել է 1896 թվականին Ջոլա նահանգի մի մասում, և մինչ Կորեական պատերազմը Կորեայի կազմում է մնում։ 1945 թվականից Հարավային Կորեայի տիրապետության տակ է։
Մինչ Մուան գավառի Նամակ գյուղի՝ վարչական կենտրոն դառնալը, վերջինս համարվում էր Գվանջունը։


== Վարչական բաժանում ==


== Ծանոթագրություններ ==


== Արտաքին հղումներ ==
Հարավային Ջոլայի նահանգային կառավարության պաշտոնական էջ Archived 2016-10-15 at the Wayback Machine. (անգլ.)
Տրոյանովկա (գյուղ, Տեոֆիպոլի շրջան)

Անվան այլ կիրառումների համար տե՛ս՝ ՏրոյանովկաՏրոյանովկա (ուկրաիներեն՝ Троянівка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Տրոյանովկա գյուղում բնակվում էր 265 մարդ։ Բնակավայրը զբաղեցնում է 0,813 կմ² տարածք։ Բնակչության խտությունը կազմում էր 325,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիմիտրովգրադ

Դիմիտրովգրադ (բուլղար․՝ Димитровград ), քաղաք Բուլղարիայում՝ Թրակիա պատմական տարածաշրջանի բուլղարական հատվածում, Հասկովոյի մարզում, մարզկենտրոնից՝ Հասկովո քաղաքից մոտավորապես 15 կիլոմետր հեռավորության վրա։ Նույնանուն համայնքի վարչական կենտրոնն է։ Ընկած է Մարիցա գետի զույգ ափերին։ Անվանակոչվել է Բուլղարիայի առաջին կոմունիստ ղեկավարի՝ Գեորգի Դիմիտրովի պատվին։ 


== Պատմություն ==
Հիմնադրվել է 1947 թվականին՝ մերձակայքում տարածվող գորշ ածխի Արևմտա-մարիցյան ավազանի շահագործմանը զարկ տալու նպատակով։ Պլանավորվել է որպես սոցիալիստական արդյունաբերական քաղաք և կառուցվել ըստ պլանի։ Շինարարության մեկնարկը տրվել է 1947 թվականի մայիսի 10-ին։
1970 թվականին Դիմիտրովգրադում առաջին անգամ անց է կացվել բանաստեղծ Պենյո Պենևի անունը կրող բանաստեղծական փառատոն, որը դարձել է ավանդական և կազմակերպվել յուրաքանչյուր տարի։ 1980 թվականին սկիզբ է դրվել բուլղարական թատերական աֆիշի (ազդագրի) բիենալեին։ 1987 թվականին բացվել է Պենյո Պենևի թանգարանը։
1992 թվականին՝ Բուլղարիայում կոմունիզմի փլուզումից կարճ ժամանակ անց, Գեորգի Դիմիտրովի հուշարձանը իշխանությունների կարգադրությամբ պատվանդանից ցած է գցվել, բայց այդ քայլը հարուցել է քաղաքաբնակների դժգոհությունը, և քաղաքային խորհուրդը 2012 թվականին որոշում է կայացրել 2013 թ. վերականգնել հուշարձանը հին տեղում (այդ որոշումը դեռևս չի իրագործվել)։ 


== Բնակչություն ==
2019 թվականի դեկտեմբերի 31-ի տվյալներով քաղաքի բնակչության թվաքանակը եղել է 33 088։

Բնակչության թվաքանակի փոփոխությունները 1956-2015 թթ.


== Անվանի անձինք ==
Աթանաս Կապրալով, բանաստեղծ
Նադեժդա Ալեքսիևա (ծնվ. 1969), բիաթլոնիստուհի
Կրասիմիրա Բանովա, բասկետբոլիստուհի, Եվրոպայի չեմպիոնուհի
Աթանաս Վիշանով, նկարիչ
Վասիլ Գյուզելև, պատմաբան, պրոֆեսոր
Դոնչո Դոնև, ֆուտբոլիստ
Վանյա Կոստովա, երգչուհի
Խրիստո Մարկով, թեևաթլետ, եռացատկի աշխարհի և օլիմպիական խաղերի չեմպիոն
Ռումեն Ռադև, Բուլղարիայի Հանրապետության նախագահ (2017-)
Վեժդի Ռաշիդով, նկարիչ, մշակույթի նախարար (2009–13, 2014–17)


== Քույր քաղաքներ ==
Դիմիտրովգրադը բարեկամական սերտ կապեր է հաստատել հետևյալ քաղաքների հետ.


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Դիմիտրովգրադի համայնքապետարանի կայքէջը
Portal website of Dimitrovgrad
Website of National Community Center "Vasil Levsky 2003", Dimitrovgrad
NBA տարվա մարզիչ

Բասկետբոլի ազգային ասոցիացիայի տարվա մարզիչ, տիտղոս, տրվում է NBA պարբերական մրցաշրջանի լավագույն մարզչին։ Շնորհվում է 1962-63 մրցաշրջանից։ Հաղթողը ստանում է Ռեդ Աուերբաքի անվան մրցանակը։


== Հաղթողներ ==


== Ծանոթագրություններ ==
 Ընտրվել է NBA-ի պատմության 10 մեծագույն մարզիչների ցանկի կազմում.
 Մայք Դ’Անթոնի ունի երկու քաղաքացիություն (ԱՄՆ-Իտալիա).


== Տես նաև ==
ABA տարվա մարզիչ


== Արտաքին հղումներ ==
Հիմնական«Coach of the Year»։ NBA.com։ Turner Sports Interactive, Inc։ Արխիվացված օրիգինալից 2012-02-18-ին։ Վերցված է 2008-06-02 (անգլ.)
«NBA Coach of the Year»։ basketball-reference.com։ Sports Reference LLC։ Արխիվացված օրիգինալից 2012-03-28-ին։ Վերցված է 2008-07-15 (անգլ.)Հատուկ
Սեմենովսկի գյուղական խորհուրդ (Լիպովոդոլինսկի շրջան)

Անվան այլ կիրառումների համար տե՛ս՝ Սեմենովսկի գյուղական խորհուրդ (այլ կիրառումներ)Սեմենովսկի գյուղական խորհուրդ  (ուկրաիներեն՝ Семенівська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Սեմենովսկի գյուղական խորհրդում բնակվում էր 922 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վանակյուլա (գյուղ, Պիլվա շրջան)

Անվան այլ կիրառումների համար տե՛ս՝ ՎանակյուլաՎանակյուլա (էստ․՝ Vanaküla), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեռահաղորդակցությունը Նիգերիայում

Հեռահաղորդակցությունը Նիգերիայում (անգլ.՝ Telecommunications in Nigeria Հեռահաղորդակցությունը Նիգերիայում), Նիգերիայում հաղորդակցությունները զարգանում են ավելի քան 73 միլիոն բջջային բաժանորդ է բնակվում։


== Հեռախոսային գծեր ==


=== Հատկացված հեռախոսագծեր ===
1.419.000 (2009 թ.), երկրի տեղը աշխարհում՝ 67։


=== Բջջային կապի բաժանորդներ ===
98 միլիոն ակտիվ բաժանորդ (2012 մարտ ամսի դրությամբ), երկրի տեղը աշխարհում՝ 16։


== Հեռախոսակապ ==
Ընդհանուր տեղեկություններ՝ պահանջվում է հեռախոսագծերի հետագա ընդլայնում և արդիականացում։ Կապի որակը խնդիր է մնում:Ներքին զանգեր՝  2002 թվականին երկրորդ հեռախոսակապ մատկարարող ընկերության ավելացումը հանգեցրեց ակտիվ բաժանորդների քանակության աճի զարգացման, բայց դեռևս 100-ից միայն մեկն ունի տնային հեռախոս։ Բջջային ծառայությունների շուկան աճում է շատ ավելի արագ տեմպերով (հիմնականում հատկացված հեռախոսագծերի հետ կապված խնդիրների պատճառով), 100 մարդուց 50-ը բջջային հեռախոս ունի։ Միջազգային զանգեր՝  երկրի կոդը՝ 234։


== ԶԼՄ ==
Երկրում գրեթե 70 ազգային և դաշնային ալիք է գործում, և Նիգերիայի բոլոր 36 նահանգներն էլ ունեն հեռուստատեսություն։ Գործում է մոտավորապես 40 հանրային ռադիոկայան և մոտ 20 մասնավոր (2007)։


== Համացանց ==


=== Համացանային դոմեն ===
.ng


=== Համացանցային հոսթինգներ ===
1,378 (2010 թվականի դրությամբ), երկրի տեղը աշխարհում՝ 163։


=== Համացանցից օգտվողներ ===
43.989.000 (2009), երկրի տեղը աշխարհում՝ 9։


== Հղումներ ==
ԿՀՎ ձեռնարկ Archived 2020-08-31 at the Wayback Machine.(անգլերեն) )
Կոչկար (խուտոր, Մելեուզովսկի շրջան)

Կոչկար (ռուս.՝ Кочкарь, բաշկիրերեն՝ Ҡусҡар), խուտոր Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիեռնա նադ Տիսոու

Չիեռնա նադ Տիսոու, Չիեռնա նադ Տիսոյ (սլովակ.՝ Čierna nad Tisou, հունգ.՝ Tiszacsernyő, ուկրաիներեն՝ Чорна над Тисою; ռուս.՝ перевод — Чёрная-над-Тисой, բառացի թարգմանած՝ Տիսայի Չյոռնայա), քաղաք և համայնք Սլովակիայի հարավարևելյան մասում՝ Կոշիցեի մարզի Տրեբիշովի շրջանում, Տիսա գետի ափին, Սլովակիայի, Ուկրաինայի և Հունգարիայի սահմանի մոտ։ Զբաղեցնում է 9.37 քառակուսի կիլոմետր տարածք։ Բնակչության թվաքանակը 2018 թվականի դեկտեմբերի 31-ի տվյալներով եղել է 3.593, որի մոտավորապես 60% -ը կազմել են հունգարացիները, 34%-ը՝ սլովակները, 6%-ը՝ ուկրաինացիները։ 


== Պատմություն ==
Պատմական փաստաթղթերում առաջին անգամ հիշատակվել է 1828 թվականին։
Քաղաքի կարգավիճակ է ստացել 1969 թվականին։
1968 թվականի հուլիսի 29-ին այս քաղաքի մշակույթի տանը սկսվել են ԽՄԿԿ Կենտկոմի գլխավոր քարտուղար Լ. Ի. Բրեժնևի և Չեխոսլովակիայի կոմկուսի առաջնորդ Ալեքսանդր Դուբչեկի ղեկավարած պատվիրակությունների՝ «Պրահայի գարնան» թեմայով քննարկումները, որոնք տևել են երեք օր։
1947 թվականին Չիեռնայի մերձակայքում ստեղծվել է երկաթուղային հանգույց, որը լայնգիծ երկաթուղով կապվել է Ուկրաինայի ծայր արևմուտքում՝ Չոպ քաղաքի մոտ գտնվող  խոշորագույն հանգույցին։ Այստեղ գործում է Չիեռնա-Չոպ միջազգային երկաթուղային անցումը; Նախատեսված է բացել «Չիեռնա—Սոլոմոնովո» ճանապարհային նոր անցում։


== Ծանոթագրություններ ==


== Արտաքին հղումներ ==
Неофициальный сайт Archived 2008-03-15 at the Wayback Machine.
Страница ЖД станции Чьерна-над-Тисоу
О встрече Брежнева и Дубчека в 1968\